मधेसी नेताहरू सत्ता, पद र पैसाका लागि आफैँलाई बेच्ने गरेका छन् । वि.सं. २०१५ ताका वेदानन्द झाले तराई काँग्रेस भनेर छुट्टै दल स्थापना गरेका थिए । २०१७ सालमा राजा महेन्द्रले संसद् विघटन गर्दा आफ्ना सम्पूर्ण सिद्धान्तलाई तिलाञ्जली दिँदै उनी पञ्चायती व्यवस्थामा प्रवेश गरे । मधेसका मसिहा स्व. गजेन्द्रनारायण सिंहको सद्भावना पार्टी २०५२ को मध्यावधि निर्वाचनपछि निरन्तर सबै मन्त्रिमण्डलमा सामेल हुँदै गयो । मन्त्री पदका लागि पटक पटक पार्टी फुटाउने काम राजेन्द्र, रामेश्वर र हृदयेशले गरे । हाल त्यो पार्टी गुप्ता, सरिता, खुशीलाल, अनिल र राजेन्द्र गुटमा विभक्त छ । त्यसका कतिपय नेता अर्कै पार्टीमा लागेका छन् । अनि, २०६३ मा मधेसी जनआन्दोलनबाट जन्मिएको मधेसी जनअधिकार फोरम अहिले उपेन्द्र, गच्छादार, गुप्ता, मण्डल, राजकिशोर यादव,
